text: Se kortet: Så hård er kampen om byrådspladserne i din kommune
  20 november 2017 kl. 15.50
  Der er forskel på, hvor mange, der kæmper om byrådspladserne fra kommune til kommune. 
  Snart åbner valgstederne i Syd- og Sønderjylland, hvor resultatet af en ivrig valgkamp bliver afgjort. Politikerne har kæmpet om vælgernes stemmer for at kunne få en plads i en af områdets 14 kommuner. 
  Men der er stor forskel på, hvor svært det er at få en plads i byrådet fra kommune til kommune. 
  I Kolding har kampen været størst. Her skal 151 kandidater kæmpe om 25 pladser. Det vil sige, at der er 4,60 kandidater om hver byrådsstol.
  I den noget billigere ende ligger Billund. Her er der kun 2,56 kandidater om hver plads. I Billund er der nemlig 64 kandidater, der kæmper om 25 pladser i byrådssalen. 
  Allerstørst er konkurrencen dog i regionsrådene. 6,73 kandidater om hver plads i Region Syddanmark og 6,32 kandidater om pladserne i Region Midtjylland.
  
  